Document ID: 32006L0081

32006L0081
L 362/92
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2006/81/EО НА КОМИСИЯТА
от 23 октомври 2006 година
за адаптиране на Директива 95/17/ЕО относно невключването на една или повече съставки от списъка, използван за етикетирането на козметични продукти, и Директива 2005/78/ЕО относно мерките, които се предприемат срещу емисии от замърсяващи газове и частици от двигатели за превозни средства, във връзка с присъединяването на България и Румъния
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за присъединяване на Република България и Румъния, и по-специално член 4, параграф 3 от него,
като взе предвид Акта за присъединяване на Република България и Румъния, и по-специално член 56 от него,
като има предвид, че:
(1)
По силата на член 56 от Акта за присъединяване, когато актове, чиято валидност продължава след 1 януари 2007 г., изискват адаптиране в резултат на присъединяване, а необходимите адаптации не са били предвидени в Акта за присъединяване или в неговите приложения, необходимите адаптации следва да се приемат от Комисията във всички случаи, когато Комисията е приела оригиналния акт.
(2)
Заключителният акт на конференцията, която състави Договора за присъединяване, показа, че високодоговарящите се страни са постигнали политическо споразумение относно редица адаптации на актове, приети от институциите, изисквани поради присъединяване, и приканва Съвета и Комисията да приемат преди присъединяването тези адаптации, завършени и актуализирани, когато е необходимо, за да се вземе предвид развитието на правото на Съюза.
(3)
В резултат на това следва да се изменят Директива 95/17/ЕО на Комисията от 19 юни 1995 г. за определяне на подробни правила за прилагането на Директива 76/768/ЕИО на Съвета относно условията за невписване на една или повече съставки в списъка, използван за етикетиране на козметичните продукти (1), и Директива 2005/78/ЕО на Комисията от 14 ноември 2005 г. за изпълнение на Директива 2005/55/ЕО на Европейския парламент и на Съвета за сближаване на законодателствата на държавите-членки относно мерките, които трябва да бъдат взети срещу емисии от замърсяващи газове и частици от двигатели за превозни средства с компресионно запалване и емисии от замърсяващи частици от двигатели за превозни средства с принудително запалване, използващи за гориво природен газ или втечнен нефтен газ, и за изменение на приложения I, II, III, IV и VI към нея (2),
ПРИЕ НАСТОЯЩАТА ДИРЕКТИВА:
Член 1
Директиви 95/17/ЕО и 2005/78/ЕО се изменят, както е посочено в приложението.
Член 2
1. Държавите-членки приемат и публикуват не по-късно от датата на присъединяване на България и Румъния към Европейския съюз законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби, както и таблица на съответствието между тези разпоредби и разпоредбите на настоящата директива.
Те прилагат тези разпоредби считано от датата на присъединяване на България и Румъния към Европейския съюз.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
Член 3
Настоящата директива влиза в сила при условие и на датата на влизане в сила на Договора за присъединяване на Република България и Румъния.
Член 4
Адресати на настоящата директива са държавите-членки.
Съставено в Брюксел на 23 октомври 2006 година.

Labels: 1
20
8
3
18
15